[pic] | KOMISIJA EVROPSKIH SKUPNOSTI |

Bruselj, 2.10.2007

SEC(2007) 1238

DELOVNI DOKUMENT SLUŽB KOMISIJE

Spremni dokument k predlogu ODLOČBE EVROPSKEGA PARLAMENTA IN SVETA o spremembi Direktive Sveta 76/769/EGS v zvezi z omejitvami pri trženju in uporabi nekaterih nevarnih snovi in pripravkov 2-(2-metoksietoksi)etanola, 2-(2-butoksietoksi)etanola, metilenedifenil diizocianata, cikloheksana in amonijevega nitrata (sprememba Direktive Sveta 76/769/EGS) POVZETEK OCENE UČINKA {COM(2007) 559 konč.} {SEC(2007) 1237}

Vodilni GD: Podjetništvo in industrija

Druge vključene službe: Okolje; Zdravje in varstvo potrošnikov; Zaposlovanje in socialne zadeve; Pravosodje, svoboda in varnost.

Načrtovanje agende ali referenca delovnega programa: 2007/ENTR/015

Ozadje

Ta povzetek ocene učinka[1] je spremni dokument k predlogu odločbe o spremembi Direktive 76/769/EGS v zvezi z omejitvami pri trženju in uporabi nekaterih nevarnih snovi in pripravkov.

Za štiri snovi [2-(2-metoksietoksi)etanol (DEGME), 2-(2-butoksietoksi)etanol (DEGBE), metilenedifenil diizocianat (MDI) in cikloheksan] se je ocenilo tveganje, ki ga te snovi predstavljajo za zdravje ljudi in okolje v skladu z Uredbo Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi. Tveganja za zdravje potrošnika so bila ugotovljena pri uporabi nekaterih izdelkov, ki vsebujejo snovi, strategija za zmanjšanje tveganja, priporočena v okviru Uredbe, pa velja za omejitve pri trženju in uporabi na podlagi Direktive 76/769/EGS. Ta ocena učinka izboljšuje navedena priporočila in zagotavlja podporo zakonodajnemu predlogu.

Amonijev nitrat ni prednostna snov v okviru Uredbe št. 793/93. Vendar so bila pri njegovi uporabi v visokih koncentracijah v gnojilih ugotovljena tveganja zaradi eksplozij. Ta tveganja je treba obravnavati po celotni EU.

VPRAšANJA V ZVEZI S POSTOPKOM IN POSVETOVANJE Z ZAINTERESIRANIMI STRANMI

O osnutku predloga se je razpravljalo na več srečanjih delovne skupine Komisije za Direktivo 76/769/EGS, na katerih so bili prisotni predstavniki Sveta evropske kemijske industrije (CEFIC). Posvetovanja so potekala tudi z Evropsko potrošniško organizacijo (BEUC).

Delovna skupina Komisije za gnojila je razpravljala o amonijevem nitratu. Države članice in industrija, ki jo predstavlja Združenje proizvajalcev umetnih gnojil, so se dogovorile, da morajo biti vsa gnojila iz amonijevega nitrata z visoko vsebnostjo dušika v skladu z usklajenimi varnostnimi zahtevami EU in da je treba uporabiti Direktivo 76/769/EGS (da se zajamejo gnojila ES in nacionalna gnojila).

Pregledana je bila tudi druga zakonodaja, kot so Direktiva o splošni varnosti izdelkov, Uredba o gnojilih, direktive o razvrščanju, pakiranju in označevanju nevarnih snovi in pripravkov in Direktiva o prevozu nevarnega blaga, da se prepreči prekrivanje zakonov ali njihovo navzkrižje.

Opredelitev problema in cilji pobude politike

Na podlagi ocen tveganja, ki jih je EU izvedla za DEGME, DEGBE, MDI in cikloheksan, so bile pri nekaterih aplikacijah in uporabah ugotovljena tveganja za potrošnike, v glavnem zaradi izpostavljenosti kože in dihalnih organov. Amonijev nitrat predstavlja tveganje eksplozije, kadar se uporablja v visokih koncentracijah v gnojilih. Za nobeno snov niso bila ugotovljena tveganja za okolje. Težave, ki jih je treba rešiti, so:

- DEGME: tveganja za potrošnike pri uporabi DEGME v barvah in odstranjevalcih barve.

- DEGBE: tveganja za potrošnike pri uporabi DEGBE v barvah pri barvanju s pištolo. Določena je bila varna mejna koncentracija DEGBE v barvah v spreju, ki znaša 3 %. Za barve, ki niso v spreju, ni bilo ugotovljeno nobeno tveganje za potrošnike.

- MDI: tveganja za potrošnike pri izdelkih, ki vsebujejo MDI in se prodajajo širši javnosti.

- Cikloheksan: tveganja za potrošnike pri uporabi cikloheksana v lepilih na osnovi dušika, ki se uporabljajo za polaganje talnih oblog na velikih talnih površinah.

- Amonijev nitrat: gnojila z visoko vsebnostjo dušika, ki izpolnjujejo varnostne zahteve, ki niso določene na ravni EU, morda niso enako varna za kmete in distributerje znotraj EU. Gnojila z visoko vsebnostjo dušika se lahko zlorabijo tudi za izdelavo eksplozivov.

Namen predloga je zmanjšati ali odpraviti ugotovljena tveganja.

Pravica Komisije , da ukrepa

Namen Direktive Sveta 76/769/EGS je vzpostaviti usklajena pravila za doseganje visoke ravni varovanja zdravja ljudi in okolja po celotni Skupnosti in preprečiti različne nacionalne zakonodaje, ki bi lahko pomenile oviro za trgovino znotraj Skupnosti. Tega se ne more doseči, če se odgovornost za ukrepanje prepusti zgolj državam članicam. Ker se ugotovljene težave pojavljajo v vseh državah članicah, je ukrepanje na ravni Skupnosti najučinkovitejši in najbolj sorazmeren način za odpravo ali zmanjšanje ugotovljenih tveganj.

Primerjava različnih možnosti politike za uresničevanje ciljev

Različne možnosti za uresničitev zastavljenih ciljev upoštevajo obstoječi položaj na trgu za različne kemikalije, njihove dejanske uporabe ter najnovejše informacije industrije in pristojnih organov držav članic, ki so na voljo Komisiji.

DEGME | Uspešnost | Učinkovitost |

Brez ukrepanja | Zelo nizka: Tveganja za zdravje potrošnikov se ne bi zmanjšala. Države članice bi lahko sprejele različna pravila s škodljivimi učinki na notranji trg. | Nizka: Nobenih dodatnih stroškov za industrijo, vendar cilji ne bi bili doseženi. |

Prostovoljno ukrepanje industrije | Zelo nizka: Težave pri doseganju prostovoljnega sporazuma z vsemi akterji ter s spremljanjem MSP in uvoza. Zdravje potrošnikov ne bi bilo zagotovljeno. | Srednja: Upravni stroški za industrijo za sprejetje, izvajanje in spremljanje prostovoljne zaveze so lahko znatni. |

Dodatna navodila za uporabo za izdelke, ki vsebujejo DEGME „Samo za profesionalno uporabo“ | Srednja: To bi potrošnike odvrnilo od uporabe takih izdelkov, kadar lahko imajo dostop do izdelkov, namenjenih samo za profesionalno uporabo. | Nizka: Dodatni stroški za podjetja za označitev vseh izdelkov brez ugodnosti za zdravje potrošnikov, saj se izdelki že prodajajo potrošnikom in profesionalnim uporabnikom po različnih poteh. |

Popolna prepoved potrošniške uporabe | Visoka: Barve in odstranjevalci barve, ki vsebujejo DEGME, se ne bi smeli ponovno pojaviti na trgu EU. Varstvo zdravja potrošnika bi bilo zagotovljeno. | Visoka: Nobenih dodatnih stroškov za podjetja, saj barve in odstranjevalci barve, ki vsebujejo DEGME, trenutno niso na trgu EU za potrošniško uporabo. |

DEGBE | Uspešnost | Učinkovitost |

Brez ukrepanja | Zelo nizka: Tveganja za zdravje potrošnikov se ne bi zmanjšala. Države članice bi lahko sprejele različna pravila s škodljivimi vplivi na notranji trg. | Nizka: Nobenih dodatnih stroškov za industrijo, vendar cilji ne bi bili doseženi. |

Prostovoljno ukrepanje industrije | Zelo nizka: Težave pri doseganju sporazuma z udeležbo velikih, srednjih in malih podjetij in tudi z uvozom. Zdravje potrošnikov ne bo zagotovljeno. | Srednja: Upravni stroški za industrijo za sprejetje, izvajanje in spremljanje prostovoljne zaveze so lahko znatni. |

Dodatna navodila za uporabo za nekatere barve, ki vsebujejo DEGBE „Ne uporabljati v razpršilcih barv“ na barvah, ki niso v spreju in ki vsebujejo več kot 3 % DEGBE. „Samo za profesionalno uporabo“ za barve v spreju, ki vsebujejo 3 % DEGBE. | Visoka: Potrošniki bodo opozorjeni, da ne uporabljajo barv v spreju, če vsebujejo več kot 3 % DEGBE. Srednja: To bi potrošnike odvrnila od uporabe takih izdelkov, kadar lahko imajo dostop do izdelkov, namenjenih samo za poklicno uporabo. | Srednja: Podjetja bodo imela nekaj dodatnih stroškov za spremembo oznake izdelkov, ki se lahko zmanjšajo z načrtovanjem daljšega prehodnega obdobja. Nizka: Dodatni stroški za podjetja za označitev vseh izdelkov brez ugodnosti za zdravje potrošnikov, saj se izdelki že prodajajo potrošnikom in profesionalnim uporabnikom po različnih poteh. |

Mejna koncentracija 3 % DEGBE v barvah v spreju. | Visoka: Mejna vrednost 3 % za DEGBE v barvah v spreju odpravi tveganje za potrošnike. | Visoka: Zelo omejeni stroški zaradi umika ali preoblikovanja barv v spreju, ki vsebujejo več kot 3 % DEGBE. |

Popolna prepoved potrošniških barv v spreju, ki vsebujejo DEGBE | Visoka: Na voljo ne bo nobenih barv v spreju, ki vsebujejo DEGBE, zdravje potrošnikov pa bo zagotovljeno. | Zelo nizka: Umik ali reformulacija vseh barv v spreju, ki vsebujejo DEGBE, bosta draga. Izguba pri prodaji in zmanjšanje števila zaposlenih v podjetjih, ki v svojih formulacijah ne morejo nadomestiti DEGBE. |

MDI | Uspešnost | Učinkovitost |

Brez ukrepanja | Zelo nizka: Možna tveganja za zdravje potrošnikov se ne bi zmanjšala. Države članice bi lahko sprejele različna pravila s škodljivimi vplivi na notranji trg. | Nizka: Nobenih dodatnih stroškov za industrijo, vendar cilji ne bi bili doseženi. |

Prostovoljno ukrepanje industrije | Zelo nizka: Težave pri doseganju sporazuma z vsemi akterji (zlasti ker alternativne možnosti niso na voljo za vse uporabe) ter spremljanju malih in srednjih podjetij in tudi uvoza. Zdravje potrošnikov ne bi bilo zagotovljeno. | Srednja: Upravni stroški za industrijo za sprejetje, izvajanje in spremljanje prostovoljne zaveze so lahko znatni. |

Ustrezna osebna varovalna oprema, ki se prodaja z izdelki, ki vsebujejo MDI Osebna varovalna oprema za kožo (rokavice) Osebna varovalna oprema za dihalne organe (maske) | Visoka do povprečna: Sistematična uporaba rokavic bo znatno zmanjšala izpostavljenost kože. Par rokavic, priložen k izdelku, je učinkovitejši način kot zgolj navedba na oznaki. Nizka: Potrošniki ne bodo nosili maske za kratkotrajne uporabe in ne bodo plačevali visoke cene za učinkovite maske. | Visoka: Polietilenske rokavice so cenejše (0,15 EUR za pločevinko) in udobnejše od nitrilskih (3,5 EUR) ali neoprenskih (10 EUR), prav tako pa bi zagotovile zadostno zaščito potrošnika. Celotni stroški dodajanja polietilenskih rokavic so samo okoli 2 % stroškov izdelka. Zelo nizka: Obvezne maske niso sorazmerne s pogostostjo (časovno obdobje) uporabe izdelkov, ki vsebujejo MDI, in splošno izpostavljenostjo. Najustreznejše maske stanejo okoli 70 EUR (tj. desetkrat več kot pločevinka enokomponentne pene). |

Ustrezna navodila za uporabo za izdelke, ki vsebujejo MDI „Lahko povzroči alergične reakcije pri posameznikih, ki so preobčutljivi na diizocianate, druge kot MDI.“ „Lahko povzroči astmi podobne reakcije pri posameznikih z astmo.“ „Lahko povzroči kožne reakcije pri posameznikih, ki trpijo zaradi težav s kožo.“ „Uporabiti masko s protiplinskim filtrom (tj. masko vrste EN 14387:2004 z vrsto filtra A1) v slabih prezračevalnih pogojih.“ | Srednja: Posebna navodila bi potrošnike obveščala in zaščitila med uporabo izdelkov, ki vsebujejo MDI. Opozorilo glede uporabe maske v slabih prezračevalnih pogojih bo potrošnike spodbudilo k izboljšanju prezračevanja in zagotovilo profesionalno uporabo maske, kadar je potrebno. | Visoka: Podjetja bodo imela nekaj dodatnih stroškov zaradi spremembe oznake. Vpliv je mogoče zmanjšati z uvedbo daljših prehodnih obdobij. |

Popolna prepoved potrošniške uporabe | Visoka: Tveganje, ki ga izdelki z MDI predstavljajo za potrošnike, bi bilo odpravljeno. | Zelo nizka: Prepoved izdelkov, ki vsebujejo MDI, ne bi bila sorazmerna s tveganji za potrošnike. Neposredna izguba pri prodaji zaradi prepovedi vseh izdelkov, ki vsebujejo MDI, bo znašala okoli 200 milijonov EUR za celotno proizvodno verigo. Okoli 100 izgubljenih delovnih mest v proizvodnih podjetjih in nadaljnja izguba delovnih mest v trgovinah „naredi sam“. Nekatere alternative izdelkom z MDI so na voljo, vendar ne zajemajo vseh uporab in niso enako učinkovite kot MDI. |

CIKLOHEKSAN | Uspešnost | Učinkovitost |

Brez ukrepanja | Zelo nizka: Možna tveganja za zdravje potrošnikov se ne bi zmanjšala. Države članice bi lahko sprejele različna pravila s škodljivimi vplivi na notranji trg. | Nizka: Nobenih dodatnih stroškov za industrijo, vendar cilji ne bi bili doseženi. |

Prostovoljno ukrepanje industrije | Zelo nizka: Težave pri sklenitvi prostovoljnega sporazuma z vsemi zadevnimi podjetji ter spremljanjem malih in srednjih podjetij in tudi uvoza. Zdravje potrošnikov ne bi bilo zagotovljeno. | Srednja: Upravni stroški za industrijo za sprejetje, izvajanje in spremljanje prostovoljne zaveze so lahko znatni. |

Predpisano zmanjšanje velikosti embalaže | Srednja: Zmanjšanje velikosti embalaže na 650 g bo zmanjšalo površino med uporabo in izpostavljenostjo. | Povprečna do visoka: Mejna vrednost 650 g industriji ne bi povzročila znatnih ekonomskih stroškov. Ukrep bi bilo treba dopolniti z ustreznimi navodili o označevanju. |

Ustrezno ravnanje in navodila za uporabo, navedena na embalaži „Ne uporabljati pri polaganju talnih oblog“ „Ne uporabljati v slabih prezračevalnih pogojih“ | Srednja: Posebna opozorila bodo potrošnike odvrnila od uporabe lepil na osnovi dušika, ki vsebujejo cikloheksan, v slabih prezračevalnih pogojih in za polaganje talnih oblog. | Visoka: Nekateri dodatni stroški za industrijo zaradi spremembe oznake. Vpliv teh stroškov je mogoče zmanjšati z uvedbo daljših prehodnih obdobij. |

Popolna prepoved potrošniške uporabe | Visoka: Popolno varstvo zdravja potrošnikov. | Nizka: Visoki stroški, ker trenutno ni alternativ za nadomestitev cikloheksana, zlasti za uporabe v manjšem obsegu, kot je popravilo čevljev. |

AMONIJEV NITRAT | Uspešnost | Učinkovitost |

Brez ukrepanja | Zelo nizka: Ugotovljena tveganja se ne bi zmanjšala. | Nizka: Nobenih dodatnih stroškov ali koristi za podjetja. |

Prostovoljno ukrepanje industrije | Zelo nizka: Prostovoljno spoštovanje varnostnih standardov Uredbe 2003/2003 je možno, vendar se ne izvaja vedno. Težave s spremljanjem malih in srednjih podjetij in tudi uvoza. | Nizka: Težave z uporabo zaradi razdrobljenosti industrijske dobave. Upravni stroški za industrijo za sprejetje, izvajanje in spremljanje prostovoljne zaveze so lahko znatni. |

Zmanjšanje vsebnosti dušika v vseh gnojilih, ki vsebujejo amonijev nitrat (AN) | Visoka: Dodajanje kalcija ali magnezijevega karbonata bo zmanjšalo vsebnost AN pod priznano varnostno mejo 28 %, da se prepreči eksplozija. | Nizka: Dodatni stroški v višini 10 % za prevoz in skladiščenje zaradi inertnosti snovi. Nobenih koristi, saj večina prsti ne zahteva dodatnega karbonata. |

Dajanje v promet gnojil z vsebnostjo dušika, ki je večja od 28 %, samo kadar izpolnjujejo varnostne zahteve Uredbe (ES) št. 2003/2003 in omejitev za potrošniško uporabo z vsebnostjo dušika pod 20 % | Visoka: Tveganje nenamerne eksplozije je učinkovito zmanjšano, saj bodo vsa gnojila izpolnjevala usklajeno varnostno specifikacijo Uredbe 2003/2003. Samo poklicni uporabniki bodo imeli dostop do gnojil, ki jih je mogoče zlorabiti. | Visoka: Majhni dodatni stroški za spremembo sestave in lastnosti gnojil ter dokaz skladnosti s preskusom eksplozije. Zanemarljiva izguba pri prodaji širši javnosti, ki bo nadomeščena s prodajo drugih vrst gnojil. |

Sklepi

- DEGME

Popolna prepoved dajanja v promet barv in odstranjevalcev barve, ki vsebujejo DEGME, za potrošniško uporabo je učinkovit in uspešen ukrep za odpravo tveganj za potrošnike. Iz izvedene analize izhaja, da ni dodatnih stroškov za industrijo, zato bo ta ukrep sorazmeren.

- DEGBE

Določitev mejne vrednosti pri 3 % za DEGBE v barvah v spreju, ki se prodajajo širši javnosti, je učinkovit in uspešen ukrep za odpravo tveganj za potrošnike. Ta ukrep industriji ne bo povzročil visokih stroškov, saj je vsebnost DEGBE v večini barv v spreju že okoli ali pod 3 %. Dodatno navodilo „ Ne uporabljati v razpršilcih barv “ na vseh barvah, ki vsebujejo DEGBE nad mejo 3 %, bo preprečilo zlorabo pri potrošnikih. Stroški za industrijo glede spremembe oznak so omejeni in se lahko zmanjšajo z uvedbo daljšega prehodnega obdobja. Zato bo ta ukrep sorazmeren.

- MDI

Zahteva, da se dodajo polietilenske rokavice in posebna opozorila in navodila za uporabo k vsem izdelkom, ki vsebujejo MDI in se prodajajo širši javnosti, je učinkovit in uspešen ukrep za zmanjšanje tveganj za zdravje potrošnikov. Potrošniki lahko zmanjšajo izpostavljenost kože in bodo dobro obveščeni, da se prepreči zloraba pri uporabi izdelkov z MDI. Stroški polietilenskih rokavic so nizki glede na ceno izdelka, stroški za spremembo oznak pa se lahko znižajo, če se predvidi daljše prehodno obdobje. Zato bodo ti ukrepi sorazmerni.

Na srečanju delovne skupine Komisije za Direktivo 76/769/EGS je bilo dogovorjeno, da je potrebna študija za zbiranje večjega števila podatkov o možnih primerih alergije dihalnih organov zaradi izdelkov, ki vsebujejo MDI. Če bodo potrjena tveganja za potrošnike, bo treba na osnovi rezultatov te študije obravnavati dodatne varnostne ukrepe.

- Cikloheksan

Dodatni oznaki „ Ne uporabljati za polaganje talnih oblog “ in „ Ne uporabljati v slabih prezračevalnih pogojih “ ter zmanjšana velikost embalaže na 650 g za lepila na osnovi dušika, ki vsebujejo cikloheksan in se prodajajo širši javnosti, so učinkoviti in uspešni ukrepi za zmanjšanje tveganj za potrošnike. Stroški za industrijo za spremembo oznak niso zelo visoki in se lahko zmanjšajo z uvedbo daljšega prehodnega obdobja. Zato bodo ti ukrepi sorazmerni.

- Amonijev nitrat (AN)

Omejitve trženja gnojil AN z visoko vsebnostjo dušika (nad 28 %) kadar izpolnjujejo varnostne zahteve Uredbe (ES) št. 2003/2003, je najuspešnejša in stroškovno najučinkovitejša možnost za zagotovitev skladnosti vseh gnojil AN z usklajenimi varnostnimi standardi. Prodaja širši javnosti bo omejena na gnojila, ki vsebujejo manj kot 20 % dušika. Izguba pri prodaji bo zanemarljiva. Zato bo ukrep sorazmeren.

Spremljanje in ocenjevanje

Države članice imajo uveljavljene mehanizme in so imenovale organe za spremljanje skladnosti z omejitvami iz Direktive 76/769/EGS. Te iste strukture se lahko v skladu z Uredbo (ES) 1907/2006 uporabijo za spremljanje skladnosti z novimi omejitvami iz tega predloga, ki zato ne bo povzročil znatnih upravnih bremen.

[1] Celotna različica v angleškem jeziku je na voljo na spletni strani: http://ec.europa.eu/enterprise/chemicals/studies_en.htm